Organizacijoms ypač sunku atsisakyti periodiško slaptažodžių keitimo, kuris, manyta, sumažina prisijungimo duomenų praradimo riziką. Tačiau atlikta galutinio vartotojo slaptažodžio analizė leido prieiti išvados, kad minėtas metodas rizikos nesumažina. Vartotojai, keisdami slaptažodį, tiesiog pakeičia keletą simbolių arba sukuria kitą panašų ir / ar lengvai nuspėjamą slaptažodį, kurį lengva prisiminti ir, deja, lengva nulaužti. Be to, reguliarus nurodymas keisti slaptažodį sukuria galimybę sukaupti daugiau duomenų apie vartotojo slaptažodžių sudarymo įpročius (pvz., nutekinamas gausus duomenų bazėse saugomų slaptažodžių kiekis). Jeigu slaptažodis nėra pakartotinai panaudojamas, rekomenduojama jį keisti, kai užfiksuojamas informacinių sistemų duomenų nutekėjimas ar kitoks paskyros pažeidimo atvejis.